सोनिया गांधी के फिर से आगे आने का कारण यह है कि राहुल गांधी को प्रधान का नया पद मिला है और विपक्ष के वरिष्ठ नेता खुल कर उनके साथ बातचीत करने में संकोच करते हैं। ममता बनर्जी ने हाल ही में राहुल गांधी को ‘जूनियर लीडर’ बताया। यद्यपि राहुल गांधी हाल ही के वर्षों में कुछ परिपक्व हुए हैं मगर नेता सोनिया गांधी के साथ जुडऩे में खुद को सुखद महसूस करते हैं। कांग्रेस नेता इस बात को लेकर चिंतित हैं कि मायावती उत्तर प्रदेश में कांग्रेस को 8-10 से अधिक लोकसभा सीटें देने की इच्छुक नहीं। उन्होंने सपा प्रमुख अखिलेश सिंह को बता दिया है कि बसपा राज्य में कम से कम 40 लोकसभा सीटों पर चुनाव लड़ेगी, अगर कांग्रेस और रालोद को सीटें दी जानी हैं तो वे सपा के कोटे से दी जा सकती हैं।